Welkom in Bravoland - Uit die Volk , vir die Volk - page 2
Artikels geplaas	June 2013 (2)
Die grap van 2013 By Clem de Klerk
Filed Under Bravoland, Uncategorized | Tagged With: forum, GHA, volksleiers, Vryburger | | 1 Comment»
'n Brief in die volkskoerant, Die Vryburger, het talle mense ontstel en ander weer laat glimlag.
Die briefskrywer raak kortliks aan die onderwerp wat die GHA se siening is oor volksleiers, soos uiteengesit in hulle nuwe dagboek wat te koop aangebied word. .
In die dagboek is daar 'n klompie mense wat werklik nie voldoen aan die omskrywing vir leiersfigure nie. Van wanneer is 'n ekonoom wat nêrens anders op die volksakker gesien of gehoor word, 'n volksleier? Is iemand wat 'n boek geskryf het, of dalk tien geskryf het, vanweë sy skryfkuns 'n volksleier?
As dit iemand is wat ten nouste betrokke is by die volk se werksaamhede en sy stryd om die volk tot vryheid te lei, dan het so 'n persoon reeds 'n paar punte versamel. Dit maak nog nie van die persoon 'n volksleier nie!
Wat dan van iemand wat in die kamp van die liberaliste is – is dit 'n volksleier?
Iemand lewer toe kommentaar op Bravoland se forum en spreek hom duidelik uit dat mense soos Flip Buys, Willie Spies, Gert Opperman, Marinus Wiechers, Marianne Roos, Kallie Kriel of Jaco Kleynhans bepaald nie sy volksleiers is nie!
Dit is heelwaarskynlik die algemene siening en standpunt van Bravolanders. Dit is waarskynlik ook die mening van die deursnit Boere-Afrikaners!
Dit laat die vraag ontstaan: Wat sou die GHA daartoe beweeg het om sy dagboek in te klee met mense waarvan 'n deel sterk behoudende volksgenote is en ander is links-liberaal, maar hulle is volksleiers – of hulle iewers betrokke is in die volk se stryd al dan nie!
Dit kon tog nie wees omdat hulle die aantyging wou besweer "dat die Afrikaners nie oor volksleiers beskik nie?"
Daar moet 'n ander rede ook wees – maar wat dit is, kan hoogstens geraai word.
Miskien is dit 'n gawe manier om die dagboek verkoop te kry? 'n Mens wil onwillekeurig met die briefskrywer in Die Vryburger saamstem:
Die GHA het sy naam krater gemaak.
Iemand beduie toe en sê dit is seker die GHA se 2013 Aprilgrap. Iemand anders sê dit is 'n klap in die gesig van die volk. 'n Derde reken dit is vernederend en 'n vierde verwys daarna en sê dit mag die GHA se leiers wees, maar beslis nie syne nie.
Wat maak van iemand 'n volksleier? Sekerlik iemand wat alom bekend geword het weens sy betrokkenheid by die volk se sake, sy gedrag en handelinge in die openbaar, sy ondersteuningsbasis uit die volk en sy geloofsoortuiging. Dit is maar enkele faktore uit 'n lang lys van faktore wat van belang is.
Dit is jammer dat so 'n blaps gemaak is deur 'n kultuurorganisasie wat werklik van beter moet weet! Ons hoop die Boere-Afrikaners glimlag maar net oor die blaps.
Wik en weeg! By Clem de Klerk
Filed Under Uncategorized | | 2 Comments»
Om te wik en te weeg kan klink na 'n negatiewe besluitloosheid oor belangrike en selfs minder belangrike sake. Maar is dit werklik negatief?
Om te wik en te weeg beteken ook dat daar nie getel word nie – daar word wel oorweeg en geweeg!
Nou is dit so dat 'n paar mense blykbaar per geleentheid byeen gekom het om oor een belangrike saak met mekaar te praat – en hulle het die tersaaklike inligting wat na vore gekom het tydens die gesprek, gewik en geweeg, daarna 'n uiters belangrike besluit geneem.
Dit was glo, volgens die bron wat dit bekend gemaak het, 'n besluit wat verrykende gevolge sou inhou vir ons volkie….
Die besluit is geneem om Die Vryburger as volkskoerant tot stand te bring.
Nou kan ek sonder vrees vir teenspraak sê : Die mense wat daardie besluit geneem het nadat hulle die feite oordink het, toe gewik en geweeg het, het heelwaarskynlik hul huiswerk deeglik gedoen, want dit was nie net 'n wonderlike gedagte nie, dit was ook 'n tydige en 'n wyse besluit …
Die besluit is waarskynlik net so weldeurdag as die besluite wat geneem is toe Oranjekas en Oranje Sake Instituut tot stand gebring is. Net soos wat daardie instellings in belang van die volksekonomie is om ons volk op die pad na volkome vryheid te plaas, net so is die koms van Die Vryburger tydig en doelmatig.
Die gewik en geweeg het wysheid gebaar. As dit nie tot hede besef is nie, dan het die wysheid van die besluit nou duidelik geword, want skielik wil al wat Afrikaanse koerant is, Die Vryburger se voorbeeld navolg.
Met een verskil: Die Vryburger is sonder geld tot stand gebring en te midde daarvan, gratis aan sy lesers beskikbaar.
Die geld baronne van die reuse in die Afrikaanse koerantwese gaan hulle e-koerante se inhoud beskikbaar stel teen betaling – blykbaar kos dit R100 per maand vir nie minder as 15 verskillende e-tydskrifte nie.
Vir my wil dit lyk asof duisende lesers van daardie links-liberale koerante uiteindelik maar genoodsaak sal wees om Die Vryburger as hul bron van inligting te gebruik!
Een besondere les kan ons hieruit leer: Volkseie inisiatief verdien ons ondersteuning, ons samewerking en ons ywer om dié nuweling sterker en beter te maak.
Hoe doen ons dit? Ons lees die koerant, ons vertel almal rondom ons daarvan, ons maak ons bydraes deur nuuswaardige inligting aan hulle te stuur, en so dan en wan wik en weeg ons en stuur 'n paar Rand vir hierdie klomp manne en vroue wat baanbrekerswerk verrig!
Kleinserig? By Clem de Klerk
Filed Under Bravoland | | 1 Comment»
Daar was 'n tyd toe die Nasionale Party van PW en FW redelik liggeraak was as iemand dit sou waag om kritiek te lewer op die doen en late van die leiers en hul Party in die algemeen.
Heelwat later sou Boere-Afrikaners 'n nog meer liggeraakte lot ontdek. Dit is die Nuwe Ruwe Suid-Afrika se regeerders met hulle kamtige nuwe demokrasie van onderdrukking en diewery…
Die ANC / SAKP alliansie hou niks van kritiek nie – of dit geregverdig is, is nie belangrik nie. Kritiek dui op ondergrawing van die kommunis se nuwe demokrasie.
Om te dink jy kan jou uitspreek oor moorddadigheid, of oor korrupsie, is so goed as om die regeerders te vloek – dit word net nie geduld nie. Waag dit om die President se doen en late te bevraagteken en jy word heel gou gebrandmerk as een wat apartheid wil terug wens in die nuwe demokrasie waar onreg die norm is…
En nou, sowat 'n week gelede vind ons nog 'n klompie wat uiters, werklik uiters sensitief is vir enige vorm van kritiek. Dit het daartoe bygedra dat 'n hewige debat ontketen is, maar die spannetjie wat die kritiek wou afweer, was hopeloos te klein, en te eina-eina in hulle argumente om die stortvloed van kritici te oortuig of te snoer.
Dit is die drietjies waarna ek verwys – wat in Die Vryburger alles probeer het om die duisende lesers te oortuig van iets – nugter weet wat – want die argumente het later deur tweetjies van die drietjies geëindig by beskuldigings teen Die Vryburger dat hulle 'n spul is uit die kamp van die regering se NI korps.
Die optrede van die tweetjies in besonder het 'n mens onwillekeurig terug geneem na die dae toe ou FW mense beskuldig het van verraad terwyl hy self daarmee doenig was.
Die debat het een ding na vore gebring: Die Soliforum klomp hou nie daarvan dat hulle multikulturele samestelling bekend gemaak word nie. Die feit dat hulle by geleentheid ewe netjies gestaan het by die aanhoor van die volksvreemde lied, is ook iets wat liefs nêrens genoem moet word nie…
Dan die belangrikste: Moenie die liggeraaktes reguit vrae vra nie, dit is lastig en 'n mors van goeie suurstof, want jy gaan nie 'n reguit antwoord kry nie – jy gaan iets van FW beleef, iets soos 'n beskuldiging dat jy 'n NI agentjie is.
Oor jare het behoudendes dit duidelik omskryf: Dit is gewoon kleinserigheid. Of is dit dalk 'n misleiding wat probeer word – ons veg vir jou regte, ongeag jou ras, want ons is self veelrassig!
Kom ons gee die briefskrywer wat die debat veroorsaak het met sy brief darem die kompliment dat hy op die liddoring getrap het wat tot hede redelik goed verbloem was.
Miskien kom ander briefskrywers ook mettertyd na vore met iets wat sinvolle debat ontlok, en wat daarmee saam die waarheid na vore bring. Al is daar kleinserigheid by enkeles te bespeur!
Om sterk te staan By Clem de Klerk
Filed Under Bravoland, Uncategorized | Tagged With: Broederbond, Nasionale Party | | No Comments»
Wanneer staan jy sterk? Is dit wanneer jy 'n meerderheid aan jou kant het? Of is dit wanneer jou saak goed en reg is? Wanneer is jou sterk staan, werklik 'n sterk staan?
Al hierdie moontlikhede kan dalk as "sterk staan" gesien of beleef word. Daar kan dalk nog 'n duisternis ander maniere wees waar die mooi uitdrukking met reg gebruik kan word.
En tog, hoe dikwels beleef ons die een groot sterk-staan na die ander wat toe nie so sterk is nie – nie onwankelbaar in die sterk-staan idioom nie!
Neem maar 'n paar eenvoudige voorbeelde: Die Nasionale Party het sedert 1948 sterk gestaan, en sou kon regeer tot hierdie dag – maar dit het nie gebeur nie want sy latere leiers, daar van 1969 af, het gewankel – het beslis nie sterk gestaan nie.
Met die opkoms van die KP het 'n groot deel van die Boere-Afrikaners gevoel dat die volkie weer besig is om saam te staan – en sterk te staan!
Die Afrikaner Broederbond het vir baie dekades sterk gestaan – was invloedryk en het 'n beduidende rol vervul, tot die nuwe leiers oorneem – daardie leiers wat oorgeneem het, het met valse mantels die AB ingekom en uiteindelik die weg van die NP gevolg. Van sterk staan was daar toe geen teken meer nie.
Ons het selfs gesien hoe Kerke wat gister "sterk gestaan" het op die Belydenis, tog teen alle verwagtinge in, skielik nie meer so oortuigend geword nie…..
Om sterk te staan is nie 'n kuns nie. Dit verg nie noodwendig iemand met 'n yslike bondel spiere oor sy hele liggaam nie, dit vereis ook nie noodwendig iemand met groot geleerdheid en wonderlike universiteitsgrade nie…. Net so is dit nie 'n voorvereiste om finansieel welvarend te wees nie….
Oor baie dekades het ons gesien hoe manne en vroue wat "baie sterk gestaan" het, hulle beginsels en oortuigings oorboord gegooi het. Hulle het verkies om 'n paar Rand belangriker te ag as die beginsels wat jare lank gehandhaaf is.
Ons het hulle mos gesien. Dit was manne, vroue, organisasies – noem maar op, wat sterk gestaan het tot die Nuwe Ruwe Suid-Afrika hom kom staanmaak het hier in die land van die Boer. Toe is oud LV manne sommer oorboord na swart politieke partye – toe is geld die ding wat tel.
Maar daar is ook diegene wat eerder die status bo geld gekies het. Ook hulle het verkies om die beginsels weg te gooi en te gaan staan op die forums van die wereld.
Hoe sterk hulle sonder die ou waardes staan, weet hulle self nie eers nie.
Jy Bravolander, hoef nie sterk te staan nie. Bly net by jou beginsels en jy sal nie beskuldig kan word dat jy voete van klei het nie.
-Clem de Klerk-
Kwellings oor die toekoms By Clem de Klerk
Filed Under Uncategorized | | 1 Comment»
Terwyl Suid-Afrika op die glybaan na 'n piesang republiek is, begin die eerste ernstige klanke van kwellings opklink op 'n noot wat maar net 'n mens met 'n gewete kan hoor….
Ons land het so korrup geword dat daar bykans geen plek is waar eerlike sake gedoen word nie. As die koper en verkoper nie mekaar verryk nie, dan is daar nie meer 'n transaksie nie. Die verkoper maak die prys soveel duurder, en die koper ontvang dan 'n deel van die onregmatige wins. Die praktyk word nou algemeen toegepas deur groot en klein….
Wat meer kwel, is die standaard van gesondheidsdienste, en dan moet ons hoor dat die belastingbetaler nou instaan vir die opleiding van honderde swart studente as dokters – en dan word dit in die kommunistiese Kuba gedoen. Die klagte dat die studente honger ly dra geen gewig nie – nie hier te lande nie, en ook nie in Kuba nie. Dit word afgemaak as "ondankbaarheid". Miskien is die bakhand-staan-mentaliteit 'n teken van ondankbaarheid?
En die kwelling is dat daardie studente eendag "dokters" gaan wees in Suid-Afrika!
Maar daar is ook die nuutste neiging om die regsberoep te "transformeer" (of is dit meer verstaanbaar as dit bloot verswarting genoem word) ? Die afleiding word gemaak dat die ANC regering nie meer gediend is met die Westerling se moets-en-moenie-stelsel. Die stelsel uit die bosse van Afrika moet weer geld!
Genoeg van daardie – want as ons alles moet opnoem, kry ons nie klaar nie.
Daar is egter ander kwellings – kwellings wat elke regdenkende en behoudende volksgenoot tot besinning moet stem. Die feit dat ons apaties staan teenoor ons eie toekoms in 'n vrye land.
Kom ons antwoord die kwelvrae! Wie was by Majuba? Wie lees gereeld die nuusberigte in Die Vryburger? Wie het aandele in Oranjekas? Wat doen jy om 'n Oranje Sakekamer in jou dorp te stig? Watter bydrae gaan jy lewer om Groot Trek 175 te herdenk in samewerking met Afrikaner Kultuurbond?
Onskannog kwelvrae opper – maar kom ons beantwoord eers die paar hierbo!
Suid-Afrika brand. Ons volk is in slawerny. Ons betaal belasting maar dit is 'n bodemlose put.
Daarom moet ons werk, nuwe planne tot uitvoer bring wat ons volk op die pad na volkome vryheid sal lei. Daardie vryheid beteken 'n eie land, met 'n volkseie regering, met 'n een-taal beleid wat beslis nie Engels sal wees nie.
Kom burgers, daar's werk!
Copyright © 2013. Welkom in Bravoland All rights reserved. | Powered by WordPress | tpSunrise theme by Tekpals.